
POZIV UČENICIMA ZA NASTAVAK OBRAZOVANJA  U STATUSU REDOVITOG UČENIKA U ŠKOLSKOJ GODINI 2026./2027.

Učenik koji je završio obrazovni program u trajanju od tri godine može nastaviti obrazovanje u četverogodišnjem strukovnom programu obrazovanja u statusu redovitoga učenika.
Uvjeti za nastavak obrazovanja su:
• da nije prošlo više od 2 godine od dana završetka niže razine srednjeg obrazovanja, odnosno od završetka trogodišnjeg obrazovnog programa,
• da se traži nastavak obrazovanja u pravilu unutar istog obrazovnog sektora u kojem je stečeno prethodno strukovno obrazovanje,
• da je prosjek ocjena svih razreda srednjeg strukovnog obrazovanja najmanje 3.50 zaokružen na dvije decimale, iznimno obrazovanje može nastaviti i učenik čiji prosjek ocjena svih razreda srednjega strukovnog obrazovanja u prethodno završenome strukovnom obrazovanju iznosi manje od 3,50 zaokruženo na dvije decimale, o čemu odluku donosi nastavničko vijeće Škole.
Ostvarivanje prava nastavka obrazovanja za višu razinu kvalifikacije uvjetuje se polaganjem razlikovnih odnosno dopunskih ispita koje određuje nastavničko vijeće škole.
Program koji škola nudi za obrazovanje za stjecanje više razine kvalifikacije je:
Četverogodišnji program (za učenike koji su završili trogodišnje programe)
AGROTEHNIČAR

Učenik odnosno roditelj ili skrbnik malodobnoga učenika obvezan je do 05. srpnja 2026. podnijeti Školi pisani zahtjev za nastavkom obrazovanja uz koji je obvezan priložiti izvornike ili ovjerene preslike prethodno stečenih razrednih svjedodžbi i svjedodžbe o završenom obrazovanju.
Nepotpune zahtjeve Škola će vratiti na izmjenu i dopunu, a zahtjeve pristigle nakon roka, odnosno izmjene i dopune nepotpunih zahtjeva pristigle nakon roka , škola neće razmatrati. Zahtjev se šalje na obrascu koji se nalazi uz poziv..
O zahtjevu se odlučuje rješenjem.
Rješenjem kojim se učeniku odobrava nastavak obrazovanja utvrđuje se rok do kojega učenik mora položiti razlikovne i/ili dopunske ispite te izvršiti sve obveze, kao i sve druge važne pojedinosti vezane uz nastavak obrazovanja. Učenik kojemu je odobren nastavak obrazovanja za višu razinu kvalifikacije upisuje se u školu putem upisnice dostupne na mrežnim stranicama ministarstva nadležnog za obrazovanje i mrežnim stranicama škole.

